Návrh rozhodnutie Európskeho parlamentu a Rady o mobilizácii Fondu solidarity EÚ /* KOM/2009/0023 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 23.1.2009 KOM(2009) 23 v konečnom znení Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ (predložená Komisiou) DÔVODOVÁ SPRÁVA Medziinštitucionálna dohoda zo 17. mája 2006[1] umožňuje mobilizáciu Fondu solidarity Európskej únie prostredníctvom mechanizmu flexibility v rámci ročného stropu vo výške 1 miliardy EUR mimo rámca príslušných výdavkových kapitol finančného rámca. Podrobné informácie o podmienkach oprávnenosti na získanie finančných prostriedkov z fondu sú uvedené v nariadení Rady (ES) č. 2012/2002[2]. Na základe žiadosti o finančnú pomoc z fondu, ktorú predložilo Rumunsko v súvislosti s povodňami v júli 2008, sú celkové odhady spôsobených škôd takéto: (EUR) | Priame škody | Prahová hodnota | Suma na základe sadzby 2,5 % | Suma na základe sadzby 6 % | Celková výška navrhovanej pomoci | Povodne v Rumunsku | 471 415 101 | 566 845 000 | 11 785 377 | - | 11 785 377 | Na základe posúdenia tejto žiadosti[3] a pri zohľadnení maximálnej možnej finančnej podpory z fondu, ako aj možnosti prerozdelenia rozpočtových prostriedkov v rámci výdavkovej kapitoly, v ktorej sú potrebné dodatočné prostriedky, Komisia navrhuje mobilizáciu Fondu solidarity Európskej únie v celkovej výške 11 785 377 EUR, ktoré majú byť pridelené v rámci výdavkovej kapitoly 3b finančného rámca. Komisia predložením tohto návrhu na využitie fondu začína zjednodušený postup trialógu v súlade s bodom 26 medziinštitucionálnej dohody zo 17. mája 2007, aby sa dosiahla dohoda oboch zložiek rozpočtového orgánu o potrebe využiť fond a o požadovanej sume. Komisia vyzýva prvú z dvoch zložiek rozpočtového orgánu, ktorá na príslušnej politickej úrovni dosiahne dohodu o predbežnom návrhu na mobilizáciu, aby o svojich zámeroch informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu bude zvolané oficiálne zasadnutie trialógu. Komisia predloží predbežný návrh opravného rozpočtu (PNOR) s cieľom zahrnúť do rozpočtu na rok 2009 osobitné viazané a platobné rozpočtové prostriedky tak, ako sa stanovuje v bode 26 medziinštitucionálnej dohody zo 17. mája 2006. Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ EURÓPSKY PARLAMENT A RADA EURÓPSKEJ ÚNIE, so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[4], a najmä na jej bod 26, so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie, a najmä na jeho článok 4 ods. 3[5], so zreteľom na návrh Komisie[6], keďže: (1) Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľstvom regiónov postihnutých prírodnými katastrofami. (2) Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR. (3) Nariadenie (ES) č. 2012/2002 obsahuje ustanovenia, na základe ktorých je možné fond mobilizovať. (4) Rumunsko predložilo žiadosť o mobilizáciu fondu v súvislosti s prírodnou katastrofou spôsobenou povodňami. Komisia zastáva názor, že žiadosť spĺňa podmienky uvedené v článku 2 nariadenia (ES) č. 2012/2002, a preto navrhuje, aby príslušné rozpočtové prostriedky boli schválené. ROZHODLI TAKTO: Článok 1 V rámci všeobecného rozpočtu Európskej únie na rozpočtový rok 2009 sa mobilizuje Fond solidarity Európskej únie s cieľom poskytnúť prostriedky vo výške 11 785 377 EUR vo viazaných a platobných rozpočtových prostriedkoch. Článok 2 Toto rozhodnutie sa uverejní v Úradnom vestníku Európskej únie . V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. ES L 311, 14.11.2002, s. 3. [3] Oznámenie Komisii SEK(2009)40 týkajúce sa žiadosti o mobilizáciu Fondu solidarity Európskej únie, ktorú predložilo Rumunsko v súvislosti s povodňami. [4] Ú. v. EÚ C 139, 14.6.2006, s. 1. [5] Ú. v. ES L 311, 14.11.2002, s. 3. [6] Ú. v. EÚ C […], […], s. […].